Gebakte Appeltert (of poeding) – 'n Voorskoot en 'n Wynglas
Gebakte Appeltert (of poeding)
May 29, 2017 May 29, 2017 voorskootenwynglas
Toe ons kinders was het my ma een van twee weergawes van appeltert gemaak. Die een weergawe is meer wat die engelse sou noem 'n "Appel Crumble" met speserye en rosyne en 'n krummelkors bo-op. Die ander weergawe was 'n gebakte appeltert wat meer soos 'n gebakte poeding was wat 'n sous bo-op kry sodra hy uit die oond kom. Altwee die terte is vir my heerlik en op sy tyd kan elkeen goed werk. Ek gee hier die resepe vir die gebakte tert weergawe wat meer soos 'n gebakte poeding is. Die oorspronklike resep kom tien teen een uit 'n ou en bekende resepte boek (ek ken 'n klomp mense wat groot geword het met hierdie tipe tert), maar ek het dit uit my ma se eie resepteboek uit afgeskryf, so dit is waar my weergawe vandaan kom.
3 eetlepels (45 ml) botter (sag gemaak)
½ teelepel kaneel (opsioneel)
1 blik appel segmente (gedreineer) (410g blik)
1 koppie suiker (ek gebruik gewoonlik net 'n ½ koppie)
Voorverhit oond tot 180°C. Smeer 'n medium grootte bak of spuit met kleefwerende kos-sproei. Klits die suiker en botter goed tot geroom. Voeg die eiers een-een by en klits goed tussen elke eier. Sif die droee: bestandele saam. Roer die melk en die droee: bestandele om die beurt by die botter mengsel. Skep die beslag in die bak. Sit die appels bo-op. Bak oop vir 30 tot 40 minute tot 'n toetspen skoon uitkom.
Meng alles vir die sous saam in 'n kastrol. Verhit dit tot kookpunt en laat 5 minute prut. Gooi dit warm oor die tert sodra hy uit die oond kom.
Bedien met roomys en/of vla.
NS: moenie die ingedampte melk met room vervang nie…dit werk nie so goed nie. Jy kan wel die appel segmente met peer segmente vervang of selfs 'n kombinasie daarvan.